  Виталий Пронин 8-тӥ декабре Ижысь медициная кун академилэн спортзалаз дзюдоя ӵошатскон ортчиз, со сӥземын вал А. Касимовез буре ваёнлы. Ужрадэ пыриськизы 10-11 арес пиналъёс. Андрей Касимов сузэрзэ утьыны выронъя быриз.Балезино черкогуртын 2014-тӥ арын луэм учыр сярысь тросэз тодо на, дыр. Андрей Касимов сузэрзэ утьыны выронъя быриз. Кулэмез бере солэн анаезлы сётэмын вал «За спасение погибавших» медаль. Со сяна, 9-тӥ декабре быдэс Россиын пусйизы Геройлэсь нуналзэ. Геройёсты данъяса, Удмуртиын 3-тӥ арзэ ортчытӥське пинал дзюдоистъёс пӧлын ӵошатскон. Таяз вожвылъяськонэ 206 нылпиос люкаськизы.Таяз вожвылъяськонэ 206 нылпиос люкаськизы. Ижысь, Воткаысь, Сарапулысь, Камбаркаысь, Дэри но Эгра ёросъёсысь сяна, кужымзэс эскерыны вуылӥзы на Татарстанысь но Пермь улосысь дзюдоистъёс. Ужрадэз сӥё-дано усьтонэ пыриськизы Тӧролэн но Правительстволэн администрациеныз кивалтӥсь Сергей Смирнов, Кун Кенешлэн Тӧроез Алексей Прасолов, Правительстволэн Тӧроезлэн воштӥсез Анастасия Муталенко, Удмурт Республикая Следствиея комитетэн кивалтӥсь Владимир Никешкин, Андрей Касимовлэн анаез Любовь Брагина (Касимова) но мукетъёсыз. Ас ёзо эшъёссы пӧлын зарни медальёс утӥзы Ижысь Алиса Хаматдинова, Николай Архипов, Воткаысь Давид Шумков но мукетъёсыз. Валентина Емельянова  